Rikunarita-ORG/Wikinium huggingface dataset:
# Plasma sanguineum

Vesica sanguinis
**Plasma sanguineum** portio liquida est plasma sangunis. Ut vector vel medium fungit nutrimentum portandum cellulas membrorum corporis excrementumque auferendum ex cellulis ad renes, pulmones, iecinorem expuendum. Plasma factum est amovendis erythrocytis, leucocytis, thrombocytis. Umor relectus flavus est per centum 90–92 aquae. Plasmati sunt natrium, kalium, magnesium et calcium,etc. Plasma primum usum est in Bello Secundo Mundis

## Nexus interni

* Transfusio sanguinis

## Bibliographia

* Commentarius de plasmate sanguineum ex situ Encyclopidae Britannicae
# Transitio Democratica Hispanica

Transitio Democratica Hispanica
Res apud Vicidata repertae:

**Transitio Democratica Hispanica** (Hispanice: *Transición española*) fuit spatium temporis intra historiam Hispaniae in quo cum Franco defuncto et sub patronatu regis Ioannis Caroli I et praesidis Adolphi Suárez, Hispania ex civitate autoritaria in civitatem democraticam creata est.

Hoc in tempore, fuerunt prima suffragia ab anno 1936, constitutio regni creata est, ingressit Hispania in OTAN et UE, atque communitates autonomae conformata sunt.

## Nexus interni

* Democratiae Hispanicae abolendae conatus anno 1981
* ETA
* Certamen Mundanum Pedilusorium (1982)
# Vena iugularis interna

**Venae iugulares internae** sunt illa vasa sanguinea coerulea, quae in utroque latere verticalia videntur.
**Vena iugularis interna**  est una trium venarum iugularum utriusque lateris, quae incipit apud foramen iugulare basis cranii accipiens sanguinem in sinu sigmoideo ex parte cerebri collectum. Apud basem colli e vena iugulari interna et vena subclavia fit vena brachiocephalica. Post initium sicut et prae confluens singulum bulbum format.

Venae affluentes sunt:

* Vena ophthalmica superior
* Vena facialis
* Vena retromandibularis
* Plexus pterygoideus
* Venae pharyngeales
* V. lingualis
* Venae thyroideae superior et mediae
* Vena sternocleidomastoidea

## Nexus interni

* Vena iugularis externa
* Vena iugularis anterior

## Notae

|  |  |
| --- | --- |
| stipula | *Haec stipula ad medicinam spectat. Amplifica, si potes!* |
# Rogerius Baco

Statua Rogerii Baconis, Universitas Oxoniensis: Historiae Naturalis Museum.
**Rogerius Baco** (Ilchester, in Somersetensi Anglica provincia, natus anno 1214; mortuus Oxoniae anno 1294), qui doctoris mirabilis cognomen meruit, fuit Franciscanus monachus et philosophus Anglicus.

## De vita

Oxonii primum atque deinde in Athenaeo Parisiensi, ubi theologicae doctrinae laurea insignitus est, studiis vacavit, post quae in Angliam rediit atque Francisci Asisiensis Fratrum Minorum regulam est amplexatus. In solitudinem sic digressus, scientiae illi magis magisque sibi acquirendae totus incubuit, ad quam naturali spiritu tractus iam a teneris unguiculis videbatur: dicitur enim vel a pueris excedens, Latinam, Graecam, Hebraicam Arabicamque linguam optime calluisse.

Atqui reapse sapientiae omnis partes per eum provectae sunt. Grammaticen ac philologiam ad sacrarum rerum studium expediendum ipse vocavit; mathesim necessarium instrumentum edixit ad ceteras disciplinas adeundas; ac re confirmavit, quando, inter alia, Iuliani kalendarii reformationem primus proposuit, quae, Copernico etiam sollicitante, a Gregorio PP. XIII post saecula tandem inducta est. Cum autem diutinos in libris labores exercuisset cognitionesque suas etiam tum indigentiae plenas sentiret, intimius naturae secreta penetrandi cupidus, praetermisso—ut ipse ait—Aristotele, in rerum comprehensionem intendit propriis experimentis usus. Procul dubio rerum illa aetate condicio erat, ut errores vitare impossibile foret: in eosque et noster incidit, qui alchimiam quoque impense coluit. Quamquam satis rationabiliter, neque superstitione nimia, ut mos tum erat, apprime invasus; lapidis enim illius philosophalis inquisitio, ei fuit praecipue investigatio, qua ratione metallum quoddam per ignem edolaret, ad instar naturalis actionis in fodinis. Nihilo minus peritiam eius magices arguerent, cuius poenas effugere non valuit, nisi cum Clemens Papa IV, Baconis sapientiae rectus aestimator, in Petri solio sedit.

## Opera

* *Opus maius*
* *Opus minus*
* *Opus tertium*
* *De multiplicatione specierum*
* *Epistola de secretis operibus artis et naturae* sive *De mirabili potestate artis et naturae* (auctore incerto)

## Notae

## Nexus interni

* *Speculum alchemiae* (opus Baconi attributum, ab alio quodam scriptum)
* *The Famous History of Friar Bacon*, mythistoria de rebus mirabilibus a Bacone effectis
* *Friar Bacon and Friar Bungay* (1594), ludus scaenicus Roberti Greene eodem fere argumento
* Codex Voynich, liber manu scriptus originis incerti, interdum Baconi attributus

## Nexus externi

* "In honorem Rogerii Baconis", *Alma Roma*, 4, 1914, p. 61
* Friedrich Wilhelm Bautz, "BACON, Roger" in *Biographisch-Bibliographisches Kirchenlexikon*  vol. 1 (Hammonae, 1975; reimpr. 1990. ISBN 3-88309-013-1) , columnae 331–332 **(Theodisce) Bacon.html Biographia apud Mc Tutor **(Anglice) De Rogerio Bacone apud universitatem Stanfordiensem a Ieremia Hackett scripta